ઝારખંડ- ઝારખંડના બૂઢા પહાડ વિસ્તારમાં નક્સલીઓ સાથેની અથડામણાં જગુઆર ફોર્સના 6 જવાન શહીદ થયા છે અને 4 જવાન ઈજાગ્રસ્ત થયા છે. મળતી માહિતી અનુસાર ઝારખંડ જગુઆર ફોર્સના 112 બટાલિયનના જવાનો ઓપરેશન પર રવાના થયા હતા. મોડી સાંજે તેમના કાફલા પર નક્સલીઓએ હુમલો કર્યો હતો. અને જવાનોના કાફલા પર ફાયરિંગ પણ કર્યું હતું. જેમાં 6 જવાનો શહીદ થયા હતા. અને 4 ઈજાગ્રસ્ત થયા છે. જે સમયે સુરક્ષા દળોએ સર્ચ ઓપરેશન હાથ ધર્યું હતું તે સમયે જ નક્સલીઓએ ત્યાં લેન્ડમાઈન પાથરેલી હતી. જેમાં વિસ્ફોટ કર્યા બાદ તરત જ નક્સલીઓએ સુરક્ષા દળો પર ફાયરિંગ શરુ કર્યું હતું. ઉલ્લેખનીય છે કે, ગત કેટલાક દિવસો દરમિયાન સુરક્ષા દળો દ્વારા નક્સલીઓ વિરુદ્ધ મોટી કાર્યવાહી હાથ ધરવામાં આવી હતી. જેનો બદલો લેવા નક્સલીઓએ જવાનો પર હુમલો કર્યો હોવાનું માનવામાં આવે છે.